ယုစန်ဂျေ

စန်ဂျေဟုလည်း အလွယ်သိကြသော ယုစန်ဂျေသည် ၁၉၉၅ မေ ၂ တွင် မွေးပြီး တောင်ကိုရီးယား အဆိုတော် သရုပ်ဆောင်နှင့် အစီအစဉ်ကြေညာသူ ဖြစ်သည်။ BtoB အဖွဲ့ဝင်တဦး ဖြစ်သည့်အပြင် ဇာတ်လမ်းတွဲများ ဖြစ်သော Plus Nine Boys(၂၀၁၄)၊ Who are you: School 2015 (၂၀၁၅)၊ The Village: Achiara's Secret (၂၀၁၅)တွင် ပါဝင်ခဲ့သောကြောင့် လူသိများသည်။

အစောပိုင်းဘဝ 
စန်ဂျေကို တောင်ကိုရီးယား၊ ဂျုံဂီ၊ ယွန်ဂင်တွင် ၁၉၉၅ မေ ၂ တွင် မွေးပြီး အစ်မတယောက်ရှိကာ ဖခင်မှာ ဆမီးကွန်ဒတ်တာရောင်းဝယ်သော အိုင်တီကုမ္ပဏီတခု၏ ဥက္ကဋ္ဌ ဖြစ်လေသည်။

အင်္ဂလန်နှင့် ဖိလစ်ပိုင်၌ တလကြာသာ ပညာသင်ကြားခဲ့ပြီး [[ ဟန်လင်ဘက်စုံအနုပညာကျောင်း ]]သို့ တက်ရောက်ခဲ့ပြီး ၂၀၁၄ ၌ ဘွဲ့ရခဲ့သည်။

အနုပညာခရီး

BTOB အဖွဲ့ 
၂၀၁၂ ၌ ယောက်ျားလေးအဖွဲ့ BtoB ၏အဆိုတော်အဖြစ် ပွဲဦးထွက်၊ ၂၀၁၂ မတ် ၂၁ ၌ အဖွဲ့၏ Insane သီချင်းနှင့်တရားဝင် ပွဲထွက်လာ၊ စုစုပေါင်း စတူဒီယိုအယ်လ်ဘမ် တခွေနှင့် extended plays ၈ ခွေ ထွက်ခဲ့ပြီး။

တကိုယ်တော်လှုပ်ရှားမှုများ 

၂၀၁၄ ဇူလိုင်၌ စန်ဂျေသည်f(x) မှ အမ်ဘာနှင့် စူပါဂျူနီယာမှ ကန်ဂင်နှင့်အတူ မင်းအတွက်သီချင်းတပုဒ် အစီအစဉ်တွင် တင်ဆက်သူတဦး ဖြစ်လာ၊ထိုနှစ်တွင်ပင် အစီအစဉ်အမျိုးမျိုး၌ ပါဝင်ရိုက်ကူးခဲ့၊ (စာချန်...) ယုဒုဟု စင်တင်နာမည် အပေးခံရ "Stress Come On"နှင့်"Ojingeo Doenjang"ကို ဖြန့်ချိ၊ ကန်မင်းဂုဟုခေါ်သော  ၁၉ နှစ်အရွယ် ဂျူဒိုကစားသမားအဖြစ် Plus Nine Boys တွင် အဓိကသရုပ်ဆောင်အဖြစ် ပါဝင်ခွင့်ရခဲ့  ၂၀၁၄ နှောင်းတွင် အစစ်အမှန်ရှိုးဖြစ်သော Real Men တွင် ပါခဲ့ပြီး ၂၀၁၅ တွင် ထွက်လိုက်သည်။

၂၀၁၅ တွင် Who Are You: School 2015 ၌ ဆယ်ကန် အထက်တန်းကျောင်းအုပ်၏ ကြောင်နေပြီး ပြဿနာရှာတတ်သော ကလေး ဂုန်တေးကွမ်အဖြစ် လူငယ်ဇာတ်လမ်းတွဲ၏ အဓိကသရုပ်ဆောင်နေရာကို ရရှိပြီး အကြီးအကျယ် အောင်မြင်သွားသည်။ Kim So-hyun နှင့် Nam Joo-hyuk တို့နှင့် အပြိုင် သရုပ်ဆောင်ခဲ့ Love Song ရှိုးပွဲအတွက် ပတ်ဟေးစူးနှင့် တွဲဆိုထားသော နောက်ခံသီချင်း OST ကိုလည်း ဖြန့်ချိခဲ့၊  ၎င်းဇာတ်လမ်းတွဲပြီးနောက်၊ ယုသည် မိုဘိုင်းအပ္ပလီကေးရှင်းဖြစ်သော Cash Slide ကိုလည်းကောင်း၊ အဝတ်အထည်အမှတ်တံဆိပ်ဖြစ်သော Black Yak ကို ဂျိုအင်ဆောင်နှင့်လည်းကောင်း၊ Hazzy' Accessories ကို တွဲဖက်သရုပ်ဆောင် ကင်ဆိုဟွန်းနှင့်လည်းကောင်း၊ G-Markets ဟုအမည်ရသော ရှော့ပင်းဈေးကိုလည်းကောင်း ထောက်ခံကြော်ငြာပေးခြင်းကို လက်ခံရလေသည်။

မျက်နှာဖုံးအဆိုဘုရင်ဟု ခေါ်သော ဆန်းကြယ်ရသပေးစွမ်းသည့် တေးဂီတပြိုင်ပွဲတွင် ဝင်ရောက်ယှဉ်ပြိုင်ရာ တုံ့ပြန်မှုကောင်းများ ရရှိခဲ့သည်။ မောတဲ့ပိတုန်းနာမည်ဖြင့် ပါဝင်ခဲ့ရာ ပြိုင်ပွဲတတိယဆင့်သို့ ရောက်ရှိခဲ့သည်။ The Village: Achiara's Secret လျှို့ဝှက်သဲဖိုဇာတ်လမ်းတွဲတွင် အမျိုးသားအဓိကဇာတ်ကောင် ပတ်ဝူးဂျေအဖြစ် သရုပ်ဆောင်ခဲ့သည်။ Red Velvet's Joy နှင့်အတူ We Got Married အစစ်အမှန်ရှိုး၏ စတုတ္ထရာသီတွင် လံကြုပ်အိမ်ထောင်ရေးအစီအစဉ်တွင် အလွန်ကျော်ကြားခဲ့သည်။ ၎င်းတို့သည် ၂၀၁၆ မေ ၇ ရှိုးပွဲအပြီးတွင် လမ်းခွဲခဲ့ကြပြီး ရှိုးပွဲတလျှောက် အရှည်ကြာဆုံးနှင့် နာမည်အကျော်ကြားဆုံး စုံတွဲဖြစ်ခဲ့ကြသည်။

၂၀၁၅ နှစ်ကုန်တွင် ဆုပေါင်းများစွာ သိမ်းပိုက်ခဲ့သည်။ ၎င်းတို့မှာ MBC ဖျော်ဖြေရေးဆုပေးပွဲတွင် ဘက်စုံဆု၊ SBS ဒရာမာဆု၊ KBS ဒရာမာဆု၊ We got Married အစီအစဉ်ရှိုးတွင် ပါဝင်သည့်အတွက် Red Velvet မှ Joy နှင့် အကောင်းဆုံးစုံတွဲဆုနှင့် အကောင်းဆုံးအမျိုးသားဆု၊ The Village: Achiara's Secret လျှို့ဝှက်ဆန်းကြယ်ဇာတ်လမ်းတွဲအတွက် မျက်နှာသစ်သရုပ်ဆောင်ဆု၊ လူငယ်ဇာတ်လမ်းတွဲ Who Are You: School 2015 အတွက် ကင်ဆိုဟွန်နှင့် ပူးတွဲ၍ အကောင်းဆုံးစုံတွဲဆုတို့ ဖြစ်ကြသည်။

၂၀၁၆ ၌ On The Four Lane Road တွင် ပါခဲ့သည်။ Joy နှင့်အတူ "ငယ်ချစ်"ဟူသော အထူးစုံတွဲသီချင်းတပုဒ်ကို ဖြန့်ချိပြီး သီချင်းစာသားများပါ ထုတ်ခဲ့သည်။ မေ ၂၀ ၌ "ဘုရင်ဆယ်ဂျုံးတက္ကသိုလ်၏ သံတမန်"အဖြစ် ခန့်အပ်ခံရသည်။

စန်ဂျေသည် tvN မှ ရိုက်ကူးထုတ်လွှင့်သော Guardian: The Lonely and Great God ဇာတ်လမ်းတွဲ၌ မှင်စာ၏တူ ယူးဒို့ဟွာအဖြစ် သရုပ်ဆောင်သည်။ ဂုန်ယူး၊ လီဒုံဝု၊ ကင်ဂိုအွန်၊ ယူးအင်နာတို့နှင့်အပြိုင် သရုပ်ဆောင်ရသည်။

တေးသံသွင်း

တေးဗီဒီယိုသရုပ်ဆောင်ခြင်း

ရိုက်ကူးရေး

ရုပ်သံဇာတ်လမ်းတွဲများ

စုံစိရှိုး

ဆုများနှင့်ဇကာတင်စာရင်း

ကိုးကား 

၁၉၉၅ မွေးဖွားသူများ
သက်ရှိထင်ရှားပုဂ္ဂိုလ်များ
တောင်ကိုရီးယား အမျိုးသား ရုပ်ရှင်သရုပ်ဆောင်များ